CELEX: 62013CA0100
Language: hr
Date: 2014-10-16 00:00:00
Title: Predmet C-100/13: Presuda Suda (deseto vijeće) od 16. listopada 2014. – Europska komisija protiv Savezne Republike Njemačke (Neispunjenje obveza — Slobodno kretanje robe — Zakonodavstvo države članice koje zahtijeva da određeni građevinski proizvodi koji nose oznaku sukladnosti ‘CE’ budu u skladu s dodatnim nacionalnim normama — Popisi građevinskih propisa (‘Bauregellisten’))

22.12.2014   
            
            
               HR
            
            
               Službeni list Europske unije
            
            
               C 462/5
            
         Presuda Suda (deseto vijeće) od 16. listopada 2014. – Europska komisija protiv Savezne Republike Njemačke
   (Predmet C-100/13) (1)
   
   ((Neispunjenje obveza - Slobodno kretanje robe - Zakonodavstvo države članice koje zahtijeva da određeni građevinski proizvodi koji nose oznaku sukladnosti ‘CE’ budu u skladu s dodatnim nacionalnim normama - Popisi građevinskih propisa (‘Bauregellisten’)))
   (2014/C 462/08)
   Jezik postupka: njemački
   
      Stranke
   
   
      Tužitelj: Europska komisija (zastupnici: G. Wilms i G. Zavvos, agenti)
   
      Tuženik: Savezna Republika Njemačka (zastupnici: T. Henze i K. Petersen, agenti)
   
      Izreka
   
   
               1.
            
            
               Namećući, pomoću popisa građevinskih propisa navedenih u građevinskim zakonicima saveznih zemalja, za građevinske proizvode koji su obuhvaćeni usklađenim normama EN 681-2:2000, „Elastomerne brtve – Zahtjevi za materijal brtva za cjevovode namijenjene za transport vode i odvodnju – 2. dio: Plastomerni elastomeri”, EN 13162:2008, „Toplinsko-izolacijski proizvodi za zgrade – Tvornički izrađeni proizvodi od mineralne vune (MW) – Specifikacija”, i EN 13241-1, „Industrijska, komercijalna, garažna i ostala ulazna vrata – Norma za proizvod – 1. dio: Proizvodi bez otpornosti na vatru ili svojstva kontrole dima”, i nose oznaku sukladnosti „CE”, dodatne zahtjeve za učinkovit pristup tih proizvoda tržištu i njihovu uporabu na njemačkom teritoriju, Savezna Republika Njemačka nije ispunila obveze koje ima na temelju članka 4. stavka 2. i članka 6. stavka 1. Direktive Vijeća 89/106/EEZ od 21. prosinca 1988. o usklađivanju zakona i drugih propisa država članica koji se odnose na građevne proizvode, kako je izmijenjena Uredbom (EZ) br.1882/2003 Europskog parlamenta i Vijeća od 29. rujna 2003.
            
         
               2.
            
            
               Saveznoj Republici Njemačkoj nalaže se snošenje troškova.
            
         
      (1)  SL C 114, 20.4.2013.